# Nit de malson

Nit de malson (títol original en anglès All Night Long) és una pel·lícula de drama britànica de 1962 realitzada per la Rank Organization, dirigida per Basil Dearden, i protagonitzada per Patrick McGoohan, Marti Stevens, Paul Harris, Keith Michell, Richard Attenborough and Betsy Blair. La història, de Nel King i Paul Jarrico, escrita amb el nom de Peter Achilles, és una versió actualitzada de l'Otel·lo de William Shakespeare, ambientada a l'escena del jazz de Londres dels anys seixanta. La pel·lícula en blanc i negre compta amb actuacions de diversos destacats músics de jazz britànics –entre ells Tubby Hayes i John Dankworth–, així com els nord-americans Dave Brubeck i Charles Mingus, que estaven al Regne Unit el 1961 quan es va produir el rodatge i van ser reclutats per participar-hi. Ha estat doblada al català i fou emesa per TV3 el 29 de juliol de 2000.

## Argument

El músic Aurelius Rex i la seva esposa Delia, una cantant retirada, són els destinataris d'una festa d'aniversari de casaments a Londres organitzada per un ric promotor musical, Rod Hamilton.
Un percussionista ambiciós, Johnny Cousin, vol crear la seva pròpia banda. Promet persuadir Delia d'abandonarel seu retir i reprendre l'actuació, després que li hagi dit que aquesta és l'única manera de donar suport a la seva banda.
Com que Delia no té intenció de reprendre la seva carrera, Johnny comença una sèrie de maquinacions a la festa dissenyades per fer creure Rex que Delia ha tingut una aventura amb Cass, el director de la banda. Fins i tot altera una gravació de cinta per distorsionar el sentit de la conversa privada de Delia.
L'apunyalament de Johnny li costa el treball a Cass. La interpretació de Delia d'una cançó, assajada exclusivament per a la festa, afavoreix les sospites de Rex que ella no és feliç a casa. Rex assalta Delia i fa acusacions públiques sobre la seva fidelitat. En les converses següents, tothom, inclosa Emily, esposa desemparada de Johnny, s'adona que Johnny ha fabricat tota la història. És implícit que Delia i Rex reprenen la seva relació.

## Repartiment

* Patrick McGoohan - Johnny Cousin
* Marti Stevens - Delia Lane
* Paul Harris - Aurelius Rex
* Keith Michell - Cass
* Richard Attenborough - Rod Hamilton
* Betsy Blair - Emily
* Bernard Braden - Berger
* Harry Towb - Phales
* María Velasco - Benny
* Carol White - Lucille * Dave Brubeck - ell mateix
* Keith Christie - ell mateix
* Bert Courtley - ell mateix
* John Dankworth - ell mateix
* Ray Dempsey - ell mateix
* Allan Ganley - ell mateix
* Tubby Hayes - ell mateix
* Geoffrey Holder - ell mateix
* Charles Mingus - ell mateix
* Barry Morgan - ell mateix
* Kenny Napper - ell mateix
* Colin Purbrook - ell mateix
* Harry Beckett - ell mateix – trompetista
* John Scott - ell mateix
* Cilla Black - Twiggy
* Chas Hodges - Dave
* Dave Peacock - Chas

## Edició

La pel·lícula es va estrenar al Regne Unit per Network DVD el 2007 i per The Criterion Collection el gener de 2011. Es va llançar una edició en blu-ray per Network DVD el 2016.

## Música original

* Philip Green
* Tubby Hayes (música addicional "The Chase")
* Kenny Napper (música addicional "Sax Reference")
* John Scott (música addicional "Scott-Free")
* Dave Brubeck (música addicional, una nova gravació d' "It's a Raggy Waltz")
* Dave Brubeck i Charles Mingus (composició improvisada "Non-Sectarian Blues")

## Referències

* ↑ Dave Gelly, "Various artists, All Night Long", The Guardian, 11 April 2004.
* ↑ Nit de malson a esadir.cat
* ↑ «All Night Long». The Criterion Collection.
* ↑ British Film Appreciation: All Night Long (1962), The Huffington Post